
TISZTELT KÉPVISELŐ-TESTÜLET!

A helyi önkormányzatokért felelős miniszter pályázatot hirdetett a Magyarország 2026. évi központi költségvetéséről szóló 2025. évi LXIX. törvény 3. melléklet 2.3.1. pont szerint a települési önkormányzatok szociális célú tüzelőanyag vásárlásához kapcsolódó támogatására. 

A pályázat célja, hogy a legrászorultabb családok átmeneti, kiegészítő támogatáshoz jussanak, csökkenjen a háztartások tüzelőanyag költsége.

A támogatásra a személyiadat- és lakcímnyilvántartásért felelős miniszter (továbbiakban: Minisztérium) által vezetett minisztérium 2025. január 1-jei adatai alapján a 20.000 fő lakosságszámot meg nem haladó települési önkormányzatok pályázhatnak, amely alapján Zánka jogosult a pályázat benyújtására.

Az igényelhető mennyiség az alábbi mutatók együttes száma alapján kerül meghatározásra (a továbbiakban együtt: ellátott):
· az önkormányzat 2024. évi átlagos közfoglalkoztatotti létszám adata,
· az önkormányzat 2024. évi, OSAP 1206 szerinti adatgyűjtés alapján aktív korúak ellátásába részesülők száma,
· az önkormányzat 2024. évi, OSAP 1206 szerinti adatgyűjtés alapján a rendszeres gyermekvédelmi kedvezményre jogosultak szám (osztva hárommal), illetve
· a 2025. évi január 1-ei lakosságszámból a 80 év feletti korcsoport adata (osztva kettővel).

Az 5000 fő lakosságszámot meg nem haladó önkormányzat kemény lombos tűzifa igénylése esetén legfeljebb 3 erdei m3/ellátott, lágy lombos tűzifa igénylése esetén legfeljebb 5 erdei m3/ellátott tűzifa mennyiséget igényelhet, barnakőszén igénylése esetén legfeljebb 9 q/ellátott szén mennyiséget igényelhet.

Az önkormányzatok egy fajta tüzelőanyag megvásárláshoz igényelhetnek támogatást.

A lakosság fűtési szokásait figyelembe véve a kemény lombos tűzifa megvételéhez javasolt kérni a támogatást. 

A támogatás vissza nem térítendő költségvetési támogatás.

[bookmark: _Hlk13732152]A kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet 2. melléklete alapján, valamint a pályázati kiírás 5. b) pontja szerint kemény lombos fafajta esetében községünk 21.000 Ft/erdei m3 + ÁFA összegű támogatásban részesülhet.

A támogatás feltétele a 2.000.- Ft/erdei m3 + áfa mértékű önrész vállalása.
A pályázati kiírás szempontjából az áfa kulcs 5 %.

A támogatást az a települési önkormányzat igényelheti, amely a szociális rászorultság és a 2026. évi igénylés részletes feltételeit – a jogosultak részére támogatást megállapító önkormányzati döntés és a kiosztás előtt hatályba lépő - rendeletben szabályozza, akként, hogy 
· a szociális igazgatásról és szociális ellátásokról szóló 1993. évi III. törvény szerinti aktív korúak ellátására, időkorúak járadékára, vagy települési támogatásra (különösen a lakhatáshoz kapcsolódó rendszeres kiadások viselésével kapcsolatos támogatásban részesülő) jogosult előnyt élvez,
· a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család előnyt élvez, 
· előnyben részesíti a rendszeres gyermekvédelmi kedvezményben részesülő családokat,
· az egyszülős háztartások élvezzenek előnyt,
· azt a családot, amelyikben rokkantsági ellátásban részsülő él élvezzen előnyt,
· a 65 év feletti, egyedül élő nyugdíjasok, akiknek a nyugdíja nem éri el a 150.000 Ft-t élvezzenek előnyt,
· előnyben részesíti a 3 vagy több gyermeket nevelő családokat és 
· háztartásonként legfeljebb 5 m3 tűzifa biztosítására kerül sor, valamint 
· vállalja, hogy a szociális célú tüzelőanyagban részesülőtől semmilyen ellenszolgáltatást nem kér.

Zánka Község Önkormányzata 12/2018. (X.31.) önkormányzati rendeletében rendelkezik a szociális célú tűzifa támogatás igénylésének szabályairól.

A pályázatok elektronikus rögzítésének a határideje 2026. szeptember 30.

[bookmark: _Hlk47439052]Az ebr42 rendszer adatai szerint Zánka Község Önkormányzatának 114 erdei m3 keménylombos tűzifa igénylésére van lehetőség, mely 2.394.000 Ft + 5 % áfa (11.970 Ft), összesen 2.405.970 Ft támogatást jelent.

Az igényelt mennyiség önerő része (114 m3 x 2.000 Ft + áfa) 228.000 Ft + 5 % áfa (1.140 Ft) összesen 229.140 Ft. 

A pályázat benyújtásához a Képviselő-testületnek döntést kell hoznia az önrész vállalásáról.

A pályázat elbírálása, a döntés egyedi elbírálás alapján történik, a támogatás mértékét a megpályázott összeg keretein belül a miniszter állapítja meg.

A miniszter a benyújtott pályázatokról a rendelkezésre álló előirányzat erejéig, a pályázatok miniszerhez történő beérkezését követő 15 napon belül dönt, de legkésőbb 2026. október 30-ig.

A támogatást a Kedvezményezett minimum 100 cm és maximum 200 cm hosszú, 5-35 cm átmérőjű tűzifának kizárólag a vármegyei kormányhivatal erdészeti igazgatósága által nyilvántartott erdőgazdálkodóktól vagy az EUTR technikai azonosító számmal rendelkező faanyag kereskedelmi lánchoz tartozó tevékenységet végzőtől történő megvásárlására fordíthatja.  Kemény lombos tűzifa esetében a megvásárolt tűzifa mennyiségének legfeljebb 5 %-a lehet a nem kemény lombos fajokból származó fafajta.

Az elmúlt évek pályázati fordulóihoz hasonlóan a szállítási költség idén is az önkormányzatot terheli. A szállítási költség nagysága még nem ismert, attól függ, honnan szállítják a tűzifát a településünkre. A tűzifa származását az erdőről, az erdő védelméről és az erdőgazdálkodásról szóló 2009. évi XXXVII. törvény 90. §-a szerint kell igazolni, a beszerzett tűzifa mennyiségének igazolása érdekében a szállítójegyek másolatát az elszámoláshoz csatolni kell. 

A tűzifát 2027. február 15-ig kell kiosztani a rászorulók részére, a támogatásról 2027. március 31-ig kell elszámolni.

A pályázathoz való csatlakozással egyidejűleg dönteni kell a várható költségek fedezetéről. Javaslom, hogy az önkormányzat a szociális tűzifa szállítási költségek fedezetére 700.000 Ft keretösszeget különítsen el.

Kérem a Tisztelt Képviselő-testületet, hogy az előterjesztést megvitatni és döntését meghozni szíveskedjék.

	
	HATÁROZATI JAVASLAT
I.

Zánka Község Önkormányzata Képviselő-testülete a helyi önkormányzatokért felelős miniszter által a Magyarország 2026. évi központi költségvetéséről szóló 2025. évi LXIX. törvény 3. melléklet 2.3.1. pont, A települési önkormányzatok szociális célú tüzelőanyag vásárlásához kapcsolódó támogatására kiadott Pályázati Kiírás 3. pontja alapján, mint 5000 fő lakosságszámot meg nem haladó település, vissza nem térítendő költségvetési támogatásra pályázatot nyújt be.

A pályázati támogatást a Pályázati Kiírás 5. b) pontja szerint 114 erdei m3 kemény lombos fafajtára nyújtja be az önkormányzat, amely esetben a támogatás mértéke 21.000 Ft/erdei m3 + áfa.

A Pályázati Kiírás 5. c) pontja alapján Zánka Község Önkormányzata a támogatás felhasználásának feltételeként előírt 2.000 Ft/erdei m3+áfa önrész biztosítását vállalja.

 Község Önkormányzata Képviselő-testülete a tűzifa szállításának költségeit vállalja.

A Képviselő-testület vállalja továbbá, hogy a szociális tűzifában részesülőktől a Pályázati Kiírás 6. pontjában előírt feltételnek megfelelően ellenszolgáltatást nem kér.   

A Képviselő-testület felhatalmazza a polgármestert a pályázatnak a Magyar Államkincstár területileg illetékes igazgatóságához történő benyújtására és a pályázat benyújtásához szükséges nyilatkozatok megtételére. 

Határidő: 2026. szeptember 30.
Felelős: polgármester


	
	II.

Zánka Község Önkormányzata Képviselő-testülete a 2026. évi költségvetésről szóló 2/2026. (III.3.) önkormányzati rendelete alapján a tartalékból 700.000 Ft keretösszeget különít el a szociális célú tűzifa házhozszállítási költségeinek fedezése céljából.

Határidő: azonnal
Felelős: polgármester



Zánka, 2026. szeptember 8.


	
	dr. Oláh Kálmán
 polgármester



